stanford-oval/wikipedia huggingface dataset:
המופע של פטריק
הערות שוליים

↑  "'The Patrick Star Show' Will Debut This Summer". HYPEBEAST. 5 במרץ 2021. {{cite web}}:  (עזרה)
↑  "Nickelodeon announce SpongeBob spinoff The Patrick Star Show". 10 באוגוסט 2020. {{cite web}}:  (עזרה)
↑  Denise Petski (4 במרץ 2021). "SpongeBob SquarePants Spinoff The Patrick Star Show Gets Series Greenlight At Nickelodeon". Deadline Hollywood. נבדק ב-11 במרץ 2021. {{cite web}}:  (עזרה)
↑  Schwartz, Ryan; Schwartz, Ryan (2021-03-04). "Patrick Star Show: Second SpongeBob Spinoff Ordered at Nickelodeon". TVLine (באנגלית אמריקאית). נבדק ב-2021-03-19.
| בובספוג מכנסמרובע |
| --- | --- | --- |
| דמויות | בובספוג מכנסמרובע • פטריק סטאר • סקווידוויד • יוג'ין קראב • סנדי צ'יקס • איש הים ונער הפלא • גברת פאף • דמויות נוספות |  |
| עונות | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 |  |
| סרטי טלוויזיה | אטלנטיס מכנסמרובע • בובספוג מתחת לאפס • ספוגהולדת לבובספוג • יצור המחנה |  |
| סרטים | בובספוג: הסרט • בובספוג הסרט: ספוג מחוץ למים • בובספוג הסרט: מבצע הצלה • סנדי צ'יקס מצילה את ביקיני בוטום • פלנקטון: הסרט • החיפוש אחר מכנסמרובע |  |
| סדרות בנות | מחנה האלמוגים: שנות הילדות של בובספוג • המופע של פטריק |  |
| שונות | ניקלודיאון • הסרטן הפריך • Spongiforma squarepantsii • סטיבן הילנבורג • בובספוג – המחזמר |  |
Wasted Love

ערך זה עוסק בשיר של אופנבך. אם התכוונתם לשיר של יוהנס פיטש, ראו .
"Wasted Love" הוא סינגל של צמד התקליטנים הצרפתי, אופנבך, בשיתוף פעולה עם לקיו, שיצא, על ידי Ofenbach Music ווורנר מיוזיק גרופ, ב-8 בינואר 2021.
נכון לנובמבר 2021, השיר הושמע למעלה מ-203 מיליון פעמים בספוטיפיי.
וידאו קליפ

הווידאו קליפ של הסינגל יצא בערוץ היוטיוב של הצמד ב-8 בינואר 2021. נכון לנובמבר 2021, הווידאו קליפ נצפה למעלה מ-31 מיליון פעמים.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 169 |  |
|  אוסטריה | Ö3 אוסטריה טופ 40‏ | 19 |  |
|  איטליה | מצעד הסינגלים האיטלקי | 65 |  |
|  אירלנד | מצעד הסינגלים האירי | 86 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 15 |  |
|  גרמניה | GfK – טופ 100 | 12 |  |
|  הולנד | מצעד 40 הסינגלים ההולנדיים | 8 |  |
|  הולנד | מצעד 100 הסינגלים ההולנדי | 23 |  |
|  הונגריה | Rádiós Top 40 | 9 |  |
|  הונגריה | Dance Top 40 | 14 |  |
|  הונגריה | Single Top 40 | 3 |  |
|  הונגריה | Stream Top 40 | 14 |  |
|  הממלכה המאוחדת | מצעד הסינגלים הבריטי | 84 |  |
|  ולוניה | אולטראטופ 40 | 4 |  |
|  ליטא | AGATA | 89 |  |
|  סלובקיה | ČNS IFPI | 1 |  |
|  פולין | ZPAV | 1 |  |
|  פלנדריה | אולטראטופ 50 | 18 |  |
|  צ'כיה | ČNS IFPI | 9 |  |
|  צרפת | SNEP | 24 |  |
|  שווייץ | המצעד השווייצרי | 13 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  אוסטריה | Ö3 אוסטריה טופ 40‏ | 41 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 57 |  |
|  גרמניה | GfK – טופ 100 | 31 |  |
|  הולנד | מצעד 40 הסינגלים ההולנדיים | 36 |  |
|  הולנד | מצעד 100 הסינגלים ההולנדי | 74 |  |
|  הונגריה | Rádiós Top 40 | 30 |  |
|  הונגריה | Dance Top 40 | 63 |  |
|  הונגריה | Single Top 40 | 14 |  |
|  הונגריה | Stream Top 40 | 26 |  |
|  ולוניה | אולטראטופ 40 | 15 |  |
|  פולין | ZPAV | 8 |  |
|  פלנדריה | אולטראטופ 50 | 37 |  |
|  שווייץ | המצעד השווייצרי | 36 |  |
נתוני מכירות

| מדינה | תואר | מכירות |
| --- | --- | --- |
| אוסטריה (IFPI Austria) | פלטינה | 30,000 |
| צרפת (SNEP) | פלטינה | 200,000 |
| גרמניה (BVMI) | זהב | 200,000 |
| איטליה (FIMI) | פלטינה | 70,000 |
| הולנד (NVPI) | זהב | 40,000 |
| פולין (ZPAV) | זהב | 10,000 |
הערות שוליים

↑  "Wasted Love (feat. Lagique) - Single". Apple Music. נבדק ב-5 ביוני 2021. {{cite web}}:  (עזרה)
↑  Mancinelli, Ale (9 בינואר 2021). "#Release: Ofenbach feat. Lagique – Wasted Love". EDM-Lab. נבדק ב-5 ביוני 2021. {{cite web}}:  (עזרה)
↑  Wasted Love (feat. Lagique), 2021-01-08, נבדק ב-2021-11-25
↑  "Wenn eine "Wasted Love" plötzlich und unerwartet wieder zum Leben erwacht" (בגרמנית). Warner Music Germany. 11 בינואר 2021. נבדק ב-5 ביוני 2021. {{cite web}}:  (עזרה)
↑  Ofenbach - Wasted Love (feat. Lagique) [Official Music Video], נבדק ב-2021-11-25
| --- | --- |
בקרת זהויות :  MusicBrainz release group: f43fb8e8-658b-4180-a721-088e6338095f
חאנשי

| --- | --- |

 סוגה:  דרמה קומית
 יוצרים:  עליזה חנוביץ'
 כותבים:  עליזה חנוביץ'
 בימוי:  מיקי טריאסט ואהרון גבע
 שחקנים:  עליזה חנוביץ' הנרי וינקלר קרוליין אהרון מרנינה שון תומר מחלוף אושרי כהן נמרוד הוכנברג בר ברימר לי בדר דור גבירצמן דניאל מורשת דניאל ג'יידלין מיכל בירנבאום אלקי ג'ייקובס רוי מילר רוני דלומי דיאנה גולבי ליהיא גרינר שרי טליה ברטפלד
 ארץ מקור:  ישראל ישראל
 שפות:  עברית, אנגלית 
 מקום התרחשות:  ירושלים 
 מספר עונות:  1 
 הפקה
 מפיק:  איילת אימברמן
 חברת הפקה:  קסטינה תקשורת
 אתר צילומים:  ירושלים
 שידור
 רשת שידור:  HOT
 תקופת שידור מקורית:  8 בדצמבר 2022 – הווה 
 קישורים חיצוניים
 דף התוכנית ב-IMDb
 
חאנשי (באנגלית: Chanshi) היא דרמה קומית ישראלית-אמריקאית של HOT, בהפקת קסטינה תקשורת, ששודרה לראשונה ב-8 בדצמבר 2022. יוצרת הסדרה והתסריטאית היא עליזה חנוביץ', שמגלמת את דמותה של חאנשי, צעירה ממשפחה דתית בברוקלין, שרגע לפני חתונתה, מחליטה להפתעת כולם ובהתנגדות משפחתה, לנטוש הכל ולעשות עלייה.
את הסדרה מביימים מיקי טריאסט ואהרון גבע, ומפיקה איילת אימברמן.
ב-2023 הסדרה השתתפה בפסטיבל הסרטים סאנדנס בקטגוריית האינדי.
עלילה

חאנשי, צעירה חרדית מברוקלין, מגיעה לביקור מפתיע בירושלים אצל חברתה הטובה משכבר נוקי, המצוייה בהכנות לקראת חתונתה. במהלך שהותה מחליטה חאנשי באופן פתאומי לעשות עלייה, ואף נפרדת, באותה אימפולסיביות, מן הארוס שלה הממתין לה בניו יורק.
במהלך עשרת פרקי הסדרה אנו עוברים ביחד עם חאנשי מסע מטלטל, פרוע, מרגש, מצחיק וקיצוני, בו מתחוורים לחאנשי המהלכים והמאורעות שהתוו את מהלך חייה, כמו גם ההכחשות שהכחישה, והתובנות הנולדות בה אגב התפרקותה ההדרגתית משכבות ההגנה וההכחשה שבתוכן התחפרה במהלך השנים.
תוך כך אנו למדים גם על החברות היפה, האמיצה והמיטיבה בין חאנשי לבין חברת נעוריה נוקי, אשר גם פרידה ממושכת לא הקהתה אותה. ועל הדרך, אנו מקבלים גם הזדמנות לראות כיצד אנו הישראלים נראים בעיניים חיצוניות.
דמויות > דמויות ראשיות

עליזה חנוביץ – חאנשי. צעירה ממשפחה דתית בברוקלין, שרגע לפני חתונתה, מחליטה להפתעת כולם ובהתנגדות משפחתה, לנטוש הכל ולעשות עלייה.
תומר מחלוף – דוד. סטודנט למתמטיקה ומושא אהבתה של חאנשי. דתי, שומר נגיעה, עד שמכיר את חאנשי. בהמשך הוא מתאהב בה אך הם נפרדים מה שמוביל אותו להוריד את הכיפה ולעבור משבר.
מרנינה שון – נוקי נחמה. חברת ילדות של חאנשי מברוקלין שעלתה לישראל, למדה במדרשה ועומדת להתחתן. לקראת החתונה מגלה שהיו לה מערכות יחסים עם נשים בעבר. היא מגדירה מערכות אלה כ׳נטיות׳ וכ׳בלבול׳, מתנגדת בתוקף להגדרתה כלסבית, ואף מסבירה שעברה טיפולי המרה.
דור גבירצמן – מנדי. הארוס של חאנשי, ממנו היא נפרדת, לאחר עלייתה לישראל. מגיע לביקור בחתונה של נוקי.
דניאל מורשת – לוי ברגר. ארוסה ובעלה של נוקי. ביום החתונה מתגלה לו שהיא לסבית, והוא מבקש להתגרש.
לי בדר – אליאנה. אמריקאית, חברה של נוקי, שהופכת לשותפה לדירה של חאנשי. כל שותפותיה מתחתנות והיא נשארת לבד. מנסה להתאבד בפרק ה-8 וחוזרת לניו ג'רזי.
אושרי כהן – עוז. בפרק הראשון והשמיני משחק דמות של חייל מתוך פנטזיה של חאנשי על חיילים ישראלים. בפרק ה-10 מתגלה כי הוא וחאנשי הכירו בניו יורק, כאשר הוא עבד בשווארמה אליה נהגו חאנשי ונוקי ללכת. באחת הפעמים הוא ביצע בה כפייה מינית, מה שאולי השפיע עליה בהמשך לבטל את הנישואין עם מנדי ולעלות לישראל. כאשר הם נפגשים בישראל הוא מתכחש לכך שהוא אנס אותה, וטוען שהיו אלה יחסים בהסכמה.
דמויות > דמויות משניות

הנרי וינקלר – טאטי – אביה החרדי-אמריקאי של חאנשי.
קרוליין אהרון – באבשי. אשתו של אבא של חאנשי.
רוני דלומי – תמרה. חברה של נוקי מהמדרשה, חרדית, נשואה ואמא. מתגלה כי הייתה לה מערכת יחסים עם נוקי במדרשה.
דניאל ג'יידלין – נעמי. שותפתה לדירה של נוקי, שלא מחבבת את חאנשי מלכתחילה.
רוי מילר – מיכאל. חבר של דוד מהתנחלות. נשוי לגפן ומטריד מינית את חאנשי.
ליהיא גרינר – קרובת משפחה חרדית, המשכנעת את חאנשי להינשא.
טליה ברטפלד – גיטי. הבת של קרובת המשפחה, העומדת להתחתן.
בר ברימר – חייל.
נמרוד הוכברג – חייל.
דיאנה גולבי – טלי. בחורה לסבית שנכנסת לזוגיות עם נוקי.
שון סופטי – יוחאי.
הפקה

ב-25 בינואר 2020 מסרה חברת HOT הודעה לעיתונות בדבר פיתוח סדרת מקור ישראלית בשם "חאנשי".
ב-4 בינואר 2022 נמסר דבר צירוף מספר שחקנים לסדרה: ליהיא גרינר, בתפקיד הבכורה שלה כשחקנית, תגלם אישה חרדית מניו יורק שבתה (טליה ברטפלד) מתחתנת; בר ברימר יגלם בסדרה חייל ישראלי בשם תום.
ב-28 בפברואר 2022 פורסם שהשחקן האמריקאי הנרי וינקלר יגלם את טאטי, אביה החרדי של חאנשי. השחקנית האמריקאית קרוליין אהרון, כוכבת הסדרה "גברת מייזל המופלאה", תגלם את רעייתו באבשי.
הסדרה השתתפה בפסטיבל הסרטים סאנדנס 2023 בקטגוריית האינדי, ובכך הייתה לסדרת הטלוויזיה הישראלית הראשונה הלוקחת חלק בפסטיבל האמריקאי.
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2023 | פרס האקדמיה לטלוויזיה | סדרת דרמה קומית וקומדיות מצבים | "חאנשי" – עונה 1 | מועמדות |  |
| 2023 | פרס האקדמיה לטלוויזיה | שחקנית ראשית בסדרת דרמה קומית וקומדיית מצבים | עליזה חנוביץ' | מועמדות |  |
| 2023 | פרס האקדמיה לטלוויזיה | תסריט בסדרת דרמה קומית וקומדיית מצבים | עליזה חנוביץ' | זכייה |  |
| 2023 | פרס האקדמיה לטלוויזיה | שחקן משנה בסדרת דרמה קומית וקומדיית מצבים | תומר מחלוף | מועמדות |  |
| 2023 | פרס האקדמיה לטלוויזיה | שחקנית משנה בסדרת דרמה קומית וקומדיית מצבים | לי בדר | מועמדות |  |
| 2023 | פרס האקדמיה לטלוויזיה | בימוי בסדרת דרמה קומית וקומדיית מצבים | מיקי (מיכל) טריאסט ואהרון גבע | מועמדות |  |
| 2023 | פרס האקדמיה לטלוויזיה | צילום בסדרה עלילתית | זיו ברקוביץ' | מועמדות |  |
| 2023 | פרס האקדמיה לטלוויזיה | עריכת תמונה בסדרה עלילתית | דנאל אל-פלג, אור בן דוד ועדי וישניא | מועמדות |  |
| 2023 | פרס האקדמיה לטלוויזיה | ניהול אמנותי | עמרי יקותיאלי | מועמדות |  |
| 2023 | פרס האקדמיה לטלוויזיה | עיצוב תלבושות | טל קלשון | מועמדות |  |
| 2023 | פרס האקדמיה לטלוויזיה | מוזיקה מקורית | שוזין | מועמדות |  |
| 2023 | פרס האקדמיה לטלוויזיה | הקלטה ועיצוב פסקול בסדרה עלילתית | רן צרויה, אביב אלדמע | זכייה |  |
| 2023 | פרס האקדמיה לטלוויזיה | איפור | שלי סער | מועמדות |  |
| 2023 | פרס האקדמיה לטלוויזיה | ליהוק בסדרה עלילתית | הילה יובל | מועמדות |  |
הערות שוליים

1 2 3  Goldbart, Max. Henry Winkler To Star In Israeli/U.S. Crossover Comedy ‘Chanshi’ From Rising Star Aleeza Chanowitz; Talks With U.S. Broadcasters Underway. Deadline Hollywood, February 28, 2022
↑  Brown, Hannah. Two new ultra-Orthodox Israeli TV series begin production. The Jerusalem Post, January 10, 2022
↑  בן נון, שגיא‏, זגורי אימפריה, "צל של אמת" וריאליטי על אלירז ואילנית: מה צפוי השנה ב"הוט"?, באתר וואלה, 27 בפברואר 2022
↑  Ayelet Imberman, producer, production manager. IMDb, retrieved February 28, 2022
↑  שיר זיו, דניאל מורשת: "ברור לי ולבן זוגי שיש לנו עתיד משותף, אני לא מפחד מאבהות", באתר ישראל היום, 10 בינואר 2023
↑  "שוחטים פרות קדושות": "חאנשי" עוסקת בנושאים שלא מעזים לדבר עליהם | ישראל היום, באתר www.israelhayom.co.il
↑  HOT מציגה את הסדרות החדשות של 2020, באתר ‏מאקו‏, 25 בפברואר 2020
↑  חברת HOT מציגה את פעילות התוכן שלה לשנת 2020. באתר ג'ירפה, 26 בפברואר 2020
↑  משעלי, גיל, ‏אחרי סערת הר מירון: ליהיא גרינר תשחק חרדית, באתר ‏מאקו‏, 4 בינואר 2022
↑  פייגלין, אריאל, מדוכן הכנסת אל סט הצילומים, באתר ערוץ 7, 4 בינואר 2022
↑  מי בליהוקים לסדרה החדשה "חאנשי"?. מגזין הוט, 5 בינואר 2022
↑  גיל משעלי, ‏קרוליין אהרון והנרי ווינקלר יככבו בסדרה הישראלית "חאנשי", באתר ‏מאקו‏, 28 בפברואר 2022
↑  גיל משעלי, ‏הישג בינלאומי: "חאנשי" הישראלית בדרך לפסטיבל סאנדנס, באתר ‏מאקו‏, 14 בדצמבר 2022
↑  תכניית גמר פרסי הטלוויזיה 2023.pdf
בית בקצה העולם (סרט)

| --- | --- |

כרזת הסרט בעברית
 מבוסס על:  הרומן "בית בקצה העולם" מאת מייקל קנינגהם
 בימוי:  מייקל מאייר 
 הופק בידי:  טום הולס, ג'ון ולס, John Hart, כריסטין ואשון, ג'פרי שארפ, פמלה קופלר 
 תסריט:  מייקל קנינגהם
 עריכה:  אנדרו מרקוס, לי פרסי 
 שחקנים ראשיים:  קולין פארל Asia Vieira רון לאה Ryan Donowho סיסי ספייסק רובין רייט מאט פרואר דאלאס רוברטס Harris Allan 
 מוזיקה:  דאנקן שייק 
 צילום:  אנריקה צ'דיאק 
 מדינה:  ארצות הברית ארצות הברית
 חברת הפקה:  Killer Films 
 חברה מפיצה:  Warner Independent Pictures, נטפליקס, וודו 
 שיטת הפצה:  וידאו על פי דרישה 
 הקרנת בכורה:  9 בדצמבר 2004 
 משך הקרנה:  96 דק' 
 שפת הסרט:  אנגלית 
 סוגה:  סרט רומנטי, סרט נעורים, סרט דרמה, סרט להט"בי 
 מקום התרחשות:  ניו יורק 
 תקציב:  6,500,000 דולר אמריקאי
 הכנסות באתר מוג'ו:   homeattheendoftheworld
 דף הסרט ב־IMDb
 
בית בקצה העולם (באנגלית: A Home at the End of the World) הוא סרט דרמה אמריקאי משנת 2004 בבימויו של מייקל מאייר ובכיכובם של קולין פארל, רובין רייט פן, דאלאס רוברטס וסיסי ספייסק. התסריט של מייקל קנינגהם הוא עיבוד לרומן שלו משנת 1990 באותו השם.
תקציר העלילה

חייו של בובי מורו בפרברי קליבלנד היו מלווים בטרגדיה מאז שהיה ילד צעיר, ואיבד תחילה את אחיו הגדול והאהוב בתאונה קטלנית, ולאחר מכן את אמו למחלה, ולבסוף את אביו. כנער מתמרד בתיכון, הוא פוגש את ג'ונתן גלובר השמרן והמגושם, והוא הופך לאורח קבוע בבית משפחת גלובר. ג'ונתן, שיוצא לאט לאט כהומוסקסואל, משדל את בובי לקיים עימו אוננות הדדית במהלך אחת ממסיבת הפיג'מות הרבות שלהם. כאשר אליס, אמו של ג'ונתן, תופסת את השניים מאוננים במכונית, ג'ונתן, החש מבוכה, אומר לבובי שהוא מתכוון לעזוב ברגע שהוא יסיים את התיכון. אליס מלמדת את בובי כיצד לאפות, ושלא בכוונה גורמת לו לבחור בקריירה שמובילה אותו בסופו של דבר לניו יורק, שם ג'ונתן חולק דירה צבעונית במזרח האיסט וילג' עם אשת הבוהמה קלייר. בובי עובר לגור עימם, והשלושה יוצרים בית משלהם.
אף על פי שג'ונתן הוא הומו גלוי ומופקר מאוד, הוא נאמן לקלייר והשניים מתכננים ללדת תינוק יחד. קלייר מפתה את בובי, השניים מנהלים מערכת יחסים ובסופו של דבר היא נכנסת להיריון ממנו. הרומנטיקה בין השניים מופרעת מדי פעם בגלל ניצוצות של קנאה בין שני הגברים עד שג'ונתן, שנמאס לו להיות הגלגל השלישי, נעלם ללא אזהרה. הוא חוזר לחייהם כשאביו נד מת ובובי וקלייר נוסעים לפיניקס, אריזונה לצורך השתתפות בטקס ההלוויה. השלושה חוזרים מזרחה במכוניתו של נד, ומחליטים לקנות בית ליד וודסטוק, ניו יורק, שם בובי וג'ונתן פותחים ומפעילים יחד בית קפה בזמן שקלייר מגדלת את בתה.
ג'ונתן מגלה מה שנראה כנגע סרקומת קפושי במפשעה שלו, ואף על פי שבובי מנסה לשכנע אותו מדובר פשוט בחבורה, נגעים נוספים מופיעים זמן קצר לאחר מכן. קלייר מתחילה להרגיש לא בעניינים, מקנאה ביחסים ההדוקים שג'ונתן ובובי חולקים. יום אחד, היא יוצאת מהבית ולוקחת איתה את התינוקת, לכאורה לביקור קצר אצל אמא שלה בפילדלפיה, אך בובי וג'ונתן חושדים, בצדק, שאין לה כוונה לחזור. ביום חורפי, כמה חודשים לאחר מכן, בובי וג'ונתן מפזרים את אפרו של נד בשדה שמאחורי ביתם, וג'ונתן (שכעת נראה שהוא חולה) אומר לבובי שהוא היה רוצה שגם האפר שלו יפוזר באותו המקום, לאחר מותו הקרב והבלתי נמנע מאיידס.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| קולין פארל | בובי מורו (1982) |  |
| דאלאס רוברטס | ג'ונתן גלובר (1982) |  |
| רובין רייט פן | קלייר |  |
| סיסי ספייסק | אליס גלובר |  |
| מאט פרויר | נד גלובר |  |
| אריק סקוט סמית' | בובי מורו (1974) |  |
| האריס אלן | ג'ונתן גלובר (1974) |  |
| אסיה ויירה | אמילי |  |
הפקה

הסרט צולם בניו יורק, פיניקס, שומברג וטורונטו.
הסרט הוקרן בהקרנת בכורה בפסטיבל הקולנוע ההומו-לסבי בניו יורק, ולאחר מכן במספר פסטיבלי קולנוע, כגון פסטיבל הקולנוע נאנטוקט, פסטיבל הקולנוע הבינלאומי בפרובינסטאון, פסטיבל הסרטים ההומו-לסבי בסן פרנסיסקו, ופסטיבל הקולנוע הגאה בלוס אנג'לס, לפני שעלה באופן רשמי לאקרנים בארצות הברית. במהלך סוף השבוע הראשון להקרנתו, הסרט הוצג בחמישה בתי קולנוע בלבד, והכניס 64,728 דולר. בסך הכל, הסרט הכניס 1,029,872 דולר בארצות הברית וכ-519,083 דולר בשאר העולם, כך שסך ההכנסות שלו בקופות ברחבי העולם היה 1,548,955 דולר.
תגובות וביקורות

באתר האינטרנט Rotten Tomatoes, לסרט יש דירוג של 50% המבוסס על 116 ביקורות, וציון ממוצע של 5.76 מתוך 10.‏ באתר Metacritic, לסרט ציון משוקלל של 59 מתוך 100, המבוסס על 34 מבקרים, המעיד על "ביקורות מעורבות או ממוצעות".
אנתוני אוליבר סקוט, מבקר של הניו יורק טיימס, כתב: "כסופר, מר קנינגהם יכול לשלב רגשות מורכבים וחמקמקים בפרוזה החביבה והאינטליגנטית שלו. עם זאת, תסריטאי מחויב יותר למוסכמות של כרונולוגיה ופרספקטיבה, ובחלוקה של הסיפור שלו לסצנות בודדות. מר קנינגהם הפך רומן עדין לסרט תפל ומגושם ... כה הגון בכוונותיו וכה טקטי בשיטותיו, עד שאנשים עשויים לשכנע את עצמם ש[הסרט] הזה טוב יותר ממה שהוא, והוא לא כל כך טוב ... השחקנים עושים כל שביכולתם כדי לייבא חלק ממרקם החיים לפרויקט שעסוק יתר על המידה ברעיון החיים, אך המודעות העצמית המגונה של התסריט והבימוי כל הזמן משטחים אותם".
רוג'ר איברט, מבקר השיקגו סאן-טיימס, כתב כי "הסרט מתקיים מחוץ לציפיות שלנו לסיפורים שכאלה. שום דבר ב[סרט] זה לא קונבנציונלי. משק הבית בן שלוש הנפשות [הוא דבר] תמוה, לא רק לנו, אלא גם לחבריו. אנו מצפים לקונפליקט, לפתרון, סיום שמח או עצוב, אבל מה שאנחנו מקבלים זה בעיקר חיים ... קולין פארל מדהים בסרט, לא מעט כיוון שהדמות [שהוא מגלם] כל כך שונה מכל מה שהוא עשה בעבר".
מיק לסאל מהסן פרנסיסקו כרוניקל כתב כי "מה שיש לנו כאן ... זה סרט על חברות ועל הטבע המשתנה של משפחות. יש לנו גם סרט על איך זה להיות ילד בסוף שנות השישים, נער באמצע שנות השבעים וגבר צעיר בתחילת שנות השמונים. בהיבטים אלה הסרט רגיש, מדויק מבחינה סוציולוגית ואמיתי רגשית. אבל הסרט הוא גם סיפורה של דמות אחת בפרט, בובי, וכשזה מגיע לבובי, 'בית בסוף העולם' הוא [סרט] מטופש ומזויף". עוד הוסיף כי "פארל הוא לא השחקן הראשון שמישהו היה מלהק לדמות החפה מפשע, ונראה שהוא יודע את זה ונלהב לעשות עבודה טובה. הדיאלוגים שלו מהוססים אבל נכונים. עיניו מתרוצצות אך מלאות נפש. המאמץ [נמצא] שם, אבל זו הופעה שבסופו של דבר אתה מוצא עצמך מעודד אותה ולא נהנה ממנה, מכיוון שאין דרך פשוט להירגע ולהתבונן".
פיטר טרברס מהרולינג סטון העניק לסרט שלושה מתוך ארבעה כוכבים, וכינה אותו "מצחיק ומלא לב" ו-"אוצר קטן". הוא הוסיף כי "הופעתו של פארל ... היא גולת הכותרת בקריירה שלו" ו-"במאי התיאטרון מייקל מאייר (Side Man) עושה הופעת בכורה בולטת בסרט".
דייוויד רוני מוראייטי כינה את הסרט "דרמה עשירה רגשית", "מונע על ידי משחק מרגש". הוא הוסיף, "שיחות מפה לאוזן עשויות להפיץ את הסרט הנוגע ללב הזה אל מעבר לקהל הליבה שלו של גברים הומואים ומעריצי הספר".
פרסים ומועמדויות

הסרט זכה לציון לשבח מצד National Board of Review והיה מועמד לפרס התקשורת של הליגה ההומו-לסבית נגד השמצה עבור הסרט הטוב ביותר, אך הפסיד ל-"קינסי". דאלאס רוברטס היה מועמד לפרס גות'אם וקולין פארל היה מועמד לפרס האקדמיה האירית לקולנוע וטלוויזיה.
הערות שוליים

↑  BoxOfficeMojo.com
↑  "A Home at the End of the World (2004)". Rotten Tomatoes. Fandango Media. נבדק ב-13 במרץ 2018. {{cite web}}:  (עזרה)
↑  "A Home at the End of the World Reviews". Metacritic. CBS Interactive. נבדק ב-13 במרץ 2018. {{cite web}}:  (עזרה)
↑  Scott, A.O. (23 ביולי 2004). "FILM REVIEW; How a Big Brother's Sexuality and Death Lead to a Romantic Triangle". הניו יורק טיימס. הניו יורק טיימס Company. נבדק ב-13 במרץ 2018. {{cite web}}:  (עזרה)
↑  Ebert, Roger (30 ביולי 2004). "A Home at the End of the World". RogerEbert.com. Ebert Digital LLC. נבדק ב-13 במרץ 2018. {{cite web}}:  (עזרה)
↑  San Francisco Chronicle review
↑  LaSalle, Mick (23 ביולי 2004). "Teen makes himself some families / Farrell, Spacek, Wright Penn bring home the goods". San Francisco Chronicle. Hearst Communications. נבדק ב-13 במרץ 2018. {{cite web}}:  (עזרה)
↑  Travers, Peter (23 ביולי 2004). "A Home at the End of the World". Rolling Stone. נבדק ב-13 במרץ 2018. {{cite web}}:  (עזרה)
↑  Variety review
↑  Rooney, David (21 ביוני 2004). "A Home at the End of the World". Variety. Penske Business Media. נבדק ב-13 במרץ 2018. {{cite web}}:  (עזרה)
אל קמינו: שובר שורות - הסרט

| --- | --- |

כרזת הסרט הרשמית
 מבוסס על:  "שובר שורות" מאת וינס גיליגאן
 בימוי:  וינס גיליגאן
 הופק בידי:  וינס גיליגאן מארק ג'ונסון מליסה ברנשטיין צ'ארלס ניוארת' דיאן מרסר אהרון פול
 תסריט:  וינס גיליגאן 
 שחקנים ראשיים:  אהרון פול
 מוזיקה:  דייב פורטר
 צילום:  מרשל אדמס
 מדינה:  ארצות הברית 
 חברת הפקה:  Sony Pictures Television Gran Vía Productions High Bridge Productions
 חברה מפיצה:  נטפליקס AMC (הפצה טלוויזיונית)
 שיטת הפצה:  וידאו על פי דרישה, ישירות לווידיאו 
 הקרנת בכורה:  11 באוקטובר 2019
 משך הקרנה:  122 דקות
 שפת הסרט:  אנגלית 
 סוגה:  דרמת פשע
 מקום התרחשות:  ניו מקסיקו, אלסקה 
 תקציב:  6 מיליון דולר
 אתר רשמי
 דף הסרט ב־IMDb
 
אל קמינו: שובר שורות - הסרט (באנגלית: El Camino: A Breaking Bad Movie), או בקיצור אל קמינו, הוא סרט דרמת פשע אמריקאית מסוגת נאו-מערבוני המהווה המשך לסדרת הטלוויזיה המצליחה "שובר שורות". יוצר הסדרה, וינס גיליגאן, משמש כתסריטאי, מפיק ובמאי הסרט, כשבמקביל השחקן אהרון פול שב לגלם את דמותו של ג'סי פינקמן. העלילה עוקבת אחר עלילותיו של פינקמן בעקבות אירועי סיום הסדרה.
מאז סיום הסדרה בשנת 2013, נפוצו שמועות על פיתוח סרט עלילתי באורך מלא שיהווה המשך לסדרה. גיליגאן ניגש לפול עם הרעיון לסרט בשנת 2017, בסמוך ליום העשור לעלייתה של הסדרה לשידור, והצילומים החלו בסתר בניו מקסיקו בנובמבר 2018, ונמשכו כמעט חודשיים. הפרויקט לא אושר רשמית עד לאוגוסט 2019, כשאז נטפליקס הפיצה טיזר טריילר רשמי.
הסרט עלה לשידור בנטפליקס, כמו כן גם למספר מצומצם של בתי קולנוע, ב-11 באוקטובר 2019, והופץ טלוויזיונית על ידי ערוץ AMC זמן מה לאחר מכן.
תקציר העלילה

עלילת הסרט מתרחשת לאחר אירועי פרק הסיום של הסדרה "שובר שורות", ומתמקדת בעלילותיו של ג'סי פינקמן שרודף אחר החופש לאחר שברח משוביו, זאת בזמן שהוא ניצוד על ידי קציני אכיפת החוק.
צוות השחקנים והדמויות

אהרון פול - ג'סי פינקמן, יצרן מת' ושותפו העסקי לשעבר של ברון הסמים וולטר וייט.
צ'ארלס בייקר - סקיני פיט, חברו של ג'סי.
מאט ג'ונס - ברנדון "באדג'ר" מייהו, חברו של ג'סי.
ג'ונתן בנקס - מייק ארמנטראוט, שותפו העסקי לשעבר של ג'סי, שייחס לג'סי דמות מנטור במהלך שובר שורות.
בנוסף, בריאן קראנסטון שב לגלם את ברון הפשע וולטר וייט בהופעת אורח, וקריסטן ריטר מגלמת את ג'יין מרגוליס, בת זוגו לשעבר של ג'סי שמתה ממנת יתר של הרואין.
הפקה > פיתוח

הרעיון לפתח את הסרט "אל קמינו" עלה במוחו של וינס גיליגאן במהלך שלבי הסיום של צילומי העונה האחרונה של "שובר שורות", לאחר ששאל את עצמו מה יקרה לדמותו של ג'סי פינקמן בעקבות אירועי סיום הסדרה, במהלכם ג'סי בורח מהנאו-נאצים שהעבידו אותו לאחר שחולץ על ידי וולטר וייט. גיליגאן לא סיפר לאחרים על הרעיון עד להתקרבות חגיגות העשור לעלייתה של הסדרה לשידור, שם החל לחלוק את הרעיון עם אנשי צוות לשעבר כאמצעי לחגוג את העשור. אהרון פול, שגילם את דמותו של ג'סי פינקמן, אישר שגיליגאן יצר איתו קשר בסביבות שנת 2017 בנוגע לתוכניותיו לחגיגת העשור לסדרה ורמז למשהו גדול, והוא נשבע שהוא יהיה להוט להיות מעורב בכל רעיון שיש לגיליגאן על מנת להמשיך את עלילותיו של ג'סי.
בשונה מעבודותיו על "תיקים באפלה" ו"שובר שורות", שם עבד עם כותב אחד או יותר, גיליגאן בחר לכתוב את התסריט כולו לבדו עד שהיה מוכן להציג אותו. לאחר שאישר שחברת ההפקות שסייעה להפיק את "שובר שורות", Sony Pictures Television, תשוב להפיק את הסרט, גיליגן הציע למכירה את הסרט באופן סלקטיבי לכמה מפיצים פוטנציאליים, כשלבסוף נטפליקס וערוץ AMC נבחרו בשל מעורבותם בשידור הסדרה. גיליגאן רצה שהסרט יזכה להפצה קולנועית מצומצמת, מטרה בה התעניין וחיפש להגשים במהלך צילומי הסדרה, ואותה נטפליקס הצליחה להגשים כשהפיצה מספר מבכורות העונות השונות של הסדרה במעורבות קולנועית מצומצמת.
הסרט נשמר תחת מעטה סודיות גבוה החל משלבי הפיתוח, וצוותי השחקנים וההפקה נשמר תחת מגבלות הדוקות על מה שהם יכולים לומר על הפרויקט. גיליגאן האמין שהסרט מהווה קודה עבור הסדרה, ושהוא רק ימשוך באמת את מעריצי הסדרה, ולא יהיה מהנה לאלה שלא צפו בה. רק סמוך לתחילת הצילומים בנובמבר 2018, התפתחו השמועות על המשכו הקולנועי של הסדרה, כשדווח שפול שב לגלם את ג'סי. בריאיון בנובמבר 2018, בריאן קרנסטון, שגילם בסדרה את דמותו הראשית וולטר וייט, אישר שאכן הסרט נמצא בשלבי ההפקה, אך אמר שהוא לא קרא את התסריט, אם כי הוא יהיה מעוניין לשוב אם גיליגאן יבקש זאת.
הפקה > צילומים

הסרט צולם ביחס רוחב-גובה של 2.39 למסך באמצעות מצלמת Arri Alexa 65, זאת על מנת לצלם את היצירה באופן קולנועי. מרבית הצילומים התרחשו באלבקרקי בסביבות נובמבר 2018 תחת הכותרת "גרינברייר" ("Greenbrier"). בהשוואה לקצב הלחוץ בו הסדרה צולמה; קצב שבמהלכו שישה עד שמונה עמודים של תסריט צולמו ביום, הקצב עבור הסרט היה רגוע יותר; קצב שבמהלכו עמוד אחד וחצי עד שלושה עמודים של תסריט צולמו ביום, כשפרק זמן הכולל שלקח לשלב הצילומים להימשך היה כחודשיים. התקציב הגדול יותר ולוח הזמנים הרגוע איפשרו לגיליגאן לצלם לסרט סצנות גם מחוץ לאלבקרקי, משהו שרצה לעשות כבר במהלך צילומי הסדרה, אך לא הצליח לעשות. לפי דבריו של פול, עד שהתקשורת המקומית עלתה על הקשר בין "גרינברייר" ל"שובר שורות", רוב הצילומים כבר הושלמו. באוגוסט 2019, השחקן בוב אודנקירק, שמגלם את דמותו של סול גודמן ב"שובר שורות" ובסדרת הספין-אוף "סמוך על סול", אמר: "שמעתי על כך כל כך הרבה דברים שונים, אבל אני מתרגש מהסרט של שובר שורות. אני לא יכול לחכות לראות את זה." לגבי סודיות הסרט, אודנקירק הצהיר ש"אני לא יודע מה אנשים יודעים ולא יודעים. אני מתקשה להאמין שאתם לא יודעים שהסרט צולם. הם עשו את זה. אתם יודעים למה אני מתכוון? איך זה סוד? אבל זה סוד. הם עשו עבודה מדהימה בשמירת הסוד."